Diari Oficial de la Generalitat Valenciana


Sumari del DOGV 9408, del 19-08-2022 (2022/7628)

ACORD de 5 d'agost de 2022, del Consell, pel qual es renova un vocal del Consell d'Administració de l'Autoritat Portuària d'Alacant.
------------------------------------------------------------------------------------------------------------------------------------

### Dades del document

Número de DOGV
:   9408

Data del DOGV
:   19-08-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/7628


Data del document
:   05-08-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Conselleria d'Habitatge, Obres Públiques i Vertebració del Territori
    * Conselleria Infraestructures i Transport
    * Alacant
    * instal·lació portuària

ACORD de 5 d'agost de 2022, del Consell, pel qual es renova un vocal del Consell d'Administració de l'Autoritat Portuària d'Alacant. [2022/7628]  
D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells han d'estar formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del citat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'administració, entre els quals, en el seu apartat d cita els municipis en el terme dels quals estiga localitzada la zona de servei del port, en aquest cas, l'Ajuntament d'Alacant, que, segons disposa el Decret 167/2010 tindrà una representació de dos vocals amb una duració dels nomenaments de quatre anys, sent renovables.  
  
En l'àmbit de la Comunitat Valenciana la competència per a la separació i designació dels vocals del consell d'administració correspon al Consell, per raó de l'article 17.b de la Llei 5/1983, de 30 de desembre, del Consell.  
L'Ajuntament d'Alacant han proposat la renovació, com a vocal del Consell d'Administració de l'Autoritat Portuària d'Alacant, en representació de l'esmentat ajuntament, de Luis Barcala Sierra, el nomenament del qual es va produir per Acord del Consell de 22 de juny de 2018.  
En conseqüència, a proposta de la consellera de Política Territorial, Obres Públiques i Mobilitat, el Consell, en la reunió del dia 5 d'agost de 2022,  
  
  
ACORDA  
  
Primer  
La renovació, com a vocal del Consell d'Administració de l'Autoritat Portuària d'Alacant, en representació de l'Ajuntament d'Alacant, de Luis Barcala Sierra.  
  
Segon  
Aquest acord tindrà efectes des de l'endemà de la seua publicació en el Diari Oficial de la Generalitat Valenciana.  
  
València, 5 d'agost de 2022  
  
La consellera secretària accidental,  
MIREIA MOLLÀ HERRERA